armvectores/hy_wikipedia_2023 huggingface dataset:
Լոնի Բոնի

Լոնի Բոնի (ֆր.՝ Logny-Bogny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 183 մարդ, բնակչության խտությունը` 17.17 մարդ/կմ²։ Բնակավայրը զբաղեցնում է 10.66 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 115 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 24։ Ակտիվության ցուցանիշը կազմում է 79,1 %։ 91 աշխատունակ մարդկանցից աշխատել է 82 անձ (45 տղամարդ և 37 կին)։ Գործազուրկ են եղել 9 անձ (4 տղամարդ և 5 կին)։ 24 անաշխատունակներից 5-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ապրիլի 19

Ապրիլի 19, տարվա 109-րդ (նահանջ տարիներին՝ 110-րդ ) օրն է։

Տարվա ավարտին մնում է 256 օր։


== Դեպքեր ==
2005՝ Հռոմի 265-րդ պապ է ընտրվում Յոզեֆ Րաթցինգերը
2011 - Ֆիդել Կաստրոն հրաժարվում է 45 տարի զբաղեցրած պաշտոնից


== Ծնունդներ ==
1793 - Ֆերդինանդ I (Ավստրիա), Ավստրիայի կայսր (մ.1875)
1881 - Վալենտին Վոլկով,խորհրդային նկարիչ
1902 - Վենիամին Կավերին, ռուս գրող (մ. 1989)
1932 - Ֆեռնանդո Բոտերո, կոլումբիացի նկարիչ, քանդակագործ
1942 - Աբրահամ Տերյան, բանասեր, հայագետ
1960 - Արա Գևորգյան, հայ երգահան, երաժիշտ
1965 - Նատալի Դեսսե, ֆրանսիացի երգչուհի (սոպրանո)
1969 - Ժուժա Պոլգար, հունգարացի, ապա ամերիկյան շախմատիստուհի
1971 - Արայիկ Խանդոյան, Արցախյան պատերազմի ազատամարտիկ, (մ.հոկտեմբերի 9, 2018)
1972 - Ռիվալդո, բրազիլացի ֆուտբոլիստ
1978 - Ջեյմս Ֆրանկո, ամերիկյան դերասան և պրոդյուսեր
1979 - Քեյթ Հադսոն, ամերիկացի դերասանուհի
1987 - Մարիա Շարապովա, ռուս թենիսիտուհի
1987 - Ջո Հարտ, անգլիացի ֆուտբոլիստ, դարպասապահ
1992 - Լուկա Անտեյ, իտալացի ֆուտբոլիստ, պաշտպան


== Մահեր ==
1588 - Պաոլո Վերոնեզե, նկարիչ
1728 - Հովհան-Թովմաս Յոսեֆովիչ, լեհահայ պատմագիր
1824 - Ջորջ Բայրոն, անգլա-շոտլանդացի բանաստեղծ
1882 - Չարլզ Դարվին, անգլիացի կենսաբան
1906 - Պիեռ Կյուրի, ֆրանսիացի ֆիզիկոս
1911 - Ալեքսանդր Մանթաշյանց, գործարար, մեկենաս
1958 - Հայկանուշ Դանիելյան, երգչուհի
2000 - Գրիգոր Խանջյան, նկարիչ
2002 - Գիորգի Մելիքիշվիլի, վրացի պատմաբան
2014 - Հրանտ Վարդանյան գործարար, բարերար


== Տոներ ==
Վենեսուելա՝ Անկախության օր (1810)
Սիերա Լեոնե՝ Հանրապետության օր (1971)


== Ծանոթագրություններ ==
Շայեն

Շայեն (անգլ.՝ Cheyenne), քաղաք ԱՄՆ-ի հյուսիսարևմտյան մասում։ Քաղաքը Վայոմինգ նահանգի նահանգակենտրոնն է։ Բնակչությունը կազմում է 55,4 հազար մարդ (2000)։


== Պատմություն ==
Քաղաքը հիմնադրվել է 1867 թ-ի հուլիսի 4-ին մի խմբավորման կողմից, որը գլխավորում էր գեներալ Գրենվիլ Ջոջը։ Խմբավորումը այստեղ ճամբար էր դրել, երկաթուղային կայան կառուցելու նպատակով։ Ջոջը ընտրել է Շայեն անվանումը ի պատիվ տեղի հնդկացիական ցեղի։


== Կլիմա ==


== Ծանոթագրություններ ==


== Հղումներ ==
Քաղաքի պաշտոնական կայք էջը(անգլ.)
Շայենը կառավարող խորհուրդի պաշտոնական կայք էջը
Cheyenne newspapers in the Wyoming Newspaper Project(չաշխատող հղում)(անգլ.)
Կարաչաևսկի շրջան

Կարաչաևսկի շրջան (ռուս.՝ Карачаевский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 1957 թվականին։ Վարչական կենտրոնը Կարաչաևսկն է, որը սակայն չի մտնում շրջանի կազմի մեջ։


== Աշխարհագրություն ==
Շրջանի տարածքի մակերեսը կազմում է 3916 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30376 մարդ։ Բնակչության խտությունը կազմում էր 7,76 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նավա դել Ռեյ

Նավա դել Ռեյ (իսպ.՝  Nava del Rey), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 126,13 կմ2։ Բնակչությունը` 2123 մարդ (2010 թվականի տվյալներով)։ Պրովինցիայի վարչական կենտրոնից գտնվում է 50 կմ հեռավորության վրա։


== Ժողովրդագրություն ==


== Արտաքին հղումներ ==
պաշտոնական կայք
Udalaren webgunea.
Valladolideko udalerrei buruzko webgunea Valladolideko aldundiaren webgunean. Archived 2010-04-03 at the Wayback Machine.
Ֆոմինկա (Շիչուգայի վտակ)

Անվան այլ կիրառումների համար տե՛ս՝ Ֆոմինկա (այլ կիրառումներ)Ֆոմինկա (ռուս.՝ Фоминка), գետ Ռուսաստանում, հոսում Արխանգելսկի մարզում։ Գետաբերանը տեղակայված է Շիչուգա գետի ձախ ափին՝12 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026145
Հիդրոլոգիական ուսումնասիրությունների կոդը - 103002614
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆեյենորդ

Ֆեյենորդը (հոլանդ.՝ Feyenoord, [ˈfɛi̯əˌnoːrt]), ֆուտբոլային ակումբ Ռոտերդամից, Նիդերլանդներ։ Հանդես է գալիս Նիդերլանդների ֆուտբոլի առաջնությունում։ Ստեղծվել է որպես Wilhelmina Rotterdam 1908 թ.-ին, 1912 թ. դարձել է Feijenoord, իսկ 1978 թ.-ին վերջնականապես վերանվանվել Feyenoord Rotterdam: 1937 թ.-ից ի վեր Ֆեյենորդի տնային մարզադաշտն է Stadion Feyenoord-ը՝ առավել հայտնի որպես De Kuip:
Ֆեյենորդը Նիդերլանդների ամենահաջողակ ֆուտբոլային ակումբներից է։ Այն 14 անգամ հաղթել է Նիդերլանդների առաջնությունը, 12 անգամ՝ Նիդերլանդների գավաթը, 2 անգամ՝ Նիդերլանդների Սուպերգավաթը, 2 անգամ՝ ՈՒԵՖԱ Եվրոպայի Լիգան և 1-ական անգամ՝ Չեմպիոնների Լիգան ու միջմայրցամաքային գավաթը։
Ֆեյենորդը համարվում է ժողովրդի ակումբ, քանի որ ունի մեծ ազգային աջակցություն։ Թիմի ամենահաջողակ տարիները 1960-ական և 1970-ական թվականներն են, երբ Կուն Մուլեյնն ու Ուվե Չինդվալի օգնությամբ Ֆեյենորդը հաղթեց 6 Հոլանդիայի առաջնության գավաթ, 2 եվրոպական գավաթ և 1 միջմայրցամաքային գավաթ։
Ֆեյենորդի գլխավոր հակառակորդը Այաքսն է։ Այաքսի ու Ֆեյենորդի միջև խաղերը կոչվում են De Klassieker (The Classic): Ֆեյենորդի օրհներգն է «Hand in Hand»-ը։


== Արտաքին հղումներ ==
Ֆեյենորդի պաշտոնական կայքը
Ֆեյենորդի պաշտոնական կայքը (հոլանդերեն)
Ֆեյենորդի պաշտոնական Տվիտերը
Ֆեյենորդը sports.ru-ում
Ֆեյենորդը football24 կայքում
Ֆեյենորդի մասին soccerway-ում
Ֆեյենորդը transfermarkt-ում
Ֆեյենորդի վիճակագրությունը WhoScored-ում
Ֆեյենորդը skysports-ում
Ֆեյենորդի էջը UEFA.com-ում
Ֆեյենորդը soccerbase.com կայքում
Ֆիլյուտկա

Ֆիլյուտկա (ուկրաիներեն՝ Філютка), ավան Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Ֆիլյուտկա ավանում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սպորտը ՀԽՍՀ-ում

Սպորտը ՀԽՍՀ-ում, պատերազմից հետո ՀԽՍՀ-ում մեծ զարգացում է ապրում սպորտը, գրանցվում է մարզական արդյունքների բարելավում, սահմանվում են բազմաթիվ համաշխարհային ռեկորդներ։ Այդ ժամանակները օլիմպիական շարժման կատարելագործման ժամանակներ էին։


== ՀԽՍՀ մարզիկներ ==
Այդ շրջանում համաշխարհային հռչակ են ձեռք բերում շախմատիստներ Տիգրան Պետրոսյանը, Ռաֆայել Վահանյանը, շախմատային կոմպոզիցիաների գիտակ Հենրիկ Գասպարյանը, մարմնամարզիկներ Հրանտ Շահինյանը և Ալբերտ Ազարյանը, աթլետուհի Ֆաինա Մելնիկը, հեռացատկող Ռոբերտ Էմիյանը, ֆուտբոլիստներ Արկադի Անդրեասյանը, Սարգիս Հովիվյանը, Էդուարդ Մարգարյանը, Հովհաննես Զանազարյանը, սամբիստ Գագիկ Ղազարյանը, թենիսիստ Բագրատ Բուռնազյանը, ծանրորդներ Ռաֆայել Չմշկյանը, Իվան Ազդարովը, Յուրի Վարդանյանը, Հոկսեն Միրզոյանը, Յուրի Սարգսյանը, բռնցքամարտիկներ Էդուարդ Արիստակեսյանը, Վլադիմիր Ենգիբարյանը, Իսրայել Հակոբկոխյանը, Սամսոն Խաչատրյանը, Նշան Մունչյանը, Լևոն Ջուլֆալակյանը, Բենուր Փաչյանը և ուրիշներ։
Հելսինկիի (1952), Մելբուրնի (1956), Հռոմի (1960), Տոկիոյի (1964), Մյունխենի (1972), Մոսկվայի (1980) համաշխարհային օլիմպիադաներում հայ մարզիկները մեծ հաջողությունների են հասնում։
1973 թվականին Երևանի «Արարատ» ֆուտբոլային թիմը, մարզիչ Նիկիտա Սիմոնյանի գլխավորությամբ, նվաճում է Խորհրդային Միության չեմպիոնի կոչումը՝ դառնալով ԽՍՀՄ գավաթակիր։
1985 թվականի տվյալների համաձայն՝ ՀԽՍՀ-ի տարածքում մարզիկները զբաղվում էին 50 մարզաձևերով, իսկ մարզական կազմակերպություններում և ֆիզկուլտուրային կոլեկտիվներում ընդհանուր առմամբ աշխատում էին 6518 մասնագետներ, որոնցից 4869-ն ունեին ֆիզկուլտուրային բարձրագույն, իսկ 995-ը՝ միջնակարգ կրթություն։
Մարզադպրոցների և մարզական կառույցների լայն ցանցի ստեղծմամբ և մարզչական-մանկավարժական կազմի բարձրագույն մասնագետներով էին պայմանավորված օլիմպիական խաղերում, ԽՍՀՄ ժողովուրդների սպարտակիադաներում և միջազգային մրցույթներում հայ մրազիկների հաջողությունները։ 1988 թվականի դրությամբ՝ հանրապետության տարածքում գործում էին 24 մարզադաշտ, 45 լողավազան, 1176 մարզադահլիճ, շուրջ 3000 մարզահրապարակ։ Այդ համալիրների թվում էին նաև Ծաղկաձորի օլիմպիական բազան, «Հրազդան» և «Դինամո» մարզադաշտերը, Ձորաղբյուրի հանրապետական մարզաբազան, Երևանի հեծանվահրապարակը, Տիգրան Պետրոսյանի անվան շախմատի տունը և այլն։


== Հայազգի մարզիկներն այլ երկրներում ==
Աշխարհի տարբեր երկրների հայկական գաղթօջախներում բնակվող հայազգի բազմաթիվ մարզիկներ շարունակում էին հաջողություններ ձեռք բերել ոչ միայն օլիմպիական խաղերում, աշխարհի չեմպիոնատներում և այլ կարևորագույն մրցաշարերում, այլև իրենց պետությունների առաջնություններում։ Տարբեր մարզաձևերում միջազգային մեծ ճանաչում են ձեռք բերում Անդրե Աղասին (ԱՄՆ), Լևոն Իշխանյանը (Եգիպտոս), Վարդան Ազատյանը (Լիբանան), Արմենակ Ալաջաջյանը (Ռուսաստան), Հայկ Վարդանյանը (Ֆրանսիա), Շահան Մինասյանը (Թուրքիա), Մարատ Կիզիրյանը (Բրազիլիա), Արտաշես Սահիմյանը (Իրան), Ժորժ Վարդանյանը (Գերմանիա), Նելսոն Դավթյանը (Ուկրաինա), Նորայր Նուրիկյանը (Բուլղարիա), Արմանդ Փափազյանը (Գերմանիա), Աշոտ Ավետիսյանը (Իրան), Արմեն Քաջայանը (Սիրիա), հեռացատկորդ Իգոր Տեր-Հովհաննիսյանը (Ռուսաստան) և այլք։


== Ծանոթագրություններ ==


== Աղբյուրներ ==
ՀՐ․ Ռ․ Սիմոնյան «Հայոց պատմություն», էջ 701-704
Վորոտիլով (Զավետինսկի շրջան)

Վորոտիլով (ռուս.՝ Воротилов), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Ֆեդոսեևսկի գյուղական համայնքի կազմի մեջ։
Կորոնարիա կաշվեկերպ

Կորոնարիա կաշվեկերպ (լատ.՝ Coronaria coriacea), մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
30-70 սմ բարձրությամբ, բազմամյա, գեղազարդային խոտաբույս է։ Տերևները երկարավուն են, կամ էլիպսաձև։ Պսակաթերթերը բոսորագույն կարմիր են կամ ծիրանագույն, 20-25 մմ երկարությամբ։


== Տարածվածություն ==
Հայաստանում հայտնի է միայն Զանգեզուրի ֆլորիստիկական շրջանում («Շիկահող» պետական արգելոց, Սրաշեն, Նեքին Հանդ)։ Հանդիպում է նաև Նախիջևանում, Թալիշում, Կենտրոնական և Հարավային Եվրոպայուն, Հյուսիս արևմտյան Աֆրիկայում, Հյուսիսային Իրանում, Միջին Ասիայում (Թուրքմենստան)։


== Էկոլոգիա ==
Աճում է միջին լեռնային գոտում` ծովի մակարդակից 1300 մ բարձրության վրա, անտառում, անտառի եզրերին, ճամփեզրերին։ Ծաղկում է հունիս ամսին, պտղաբերում՝ օգոստոսին։


== Պահպանություն ==
Վտանգված տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Տեսակին սպառնացող վտանգներն են՝ որպես գեղազարդային բույս չափից ավելի հավաքը, անտառատնտեսական գործունեությունը, ճանապարհաշինությունը, գյուղատնտեսական հանդակների ընդարձակումը։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Ալվառինջ (այլ կիրառումներ)

Ալվառինջ, կարող է վերաբերել՝

Ալվառինջ - գյուղ Արևմտյան Հայաստանում, Բիթլիսի վիլայեթի Մշո գավառում
Ալվառինջ - հովիտ Հայկական լեռնաշխարհում, որ գտնվում է Մշո դաշտի համանուն գյուղում
Կրավեջա

Կրավեջա (իտալերեն՝ Craveggia), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 755 մարդ (2008 թվականի տվյալներով)։ Բնակչության խտությունը՝ 21 մարդ/կմ²։ Տարածքը՝ 36 կմ²։ Փոստային ինդեքս՝ 28852։ Հեռախոսային կոդ՝ 0324։
Բնակավայրի հովանավորն է համարվում սուրբ Յակովը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝0324 98033
Էլեկտրոնային փոստ՝ craveggia@tiscali.it
Պաշտոնական կայք՝ http://www.comune.craveggia.vb.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժողովածու (2548)

Ժողովածու 2548, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2548 թվի տակ։ Ձեռագիրը գրվել է 1728, 1735թվականներին Սիմեոն (Ա) գրիչի կողմից։ Գրված է թղթի վրա, որը ունի 18X12,5 չափս։ Ձեռագիրը կազմված է 209 թերթից։ Գրված է միասյուն, նոտրգիր, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ գրչի 96բ (1728 թվական), 176ա, 204բ ՝(1735 թվական), հետագայի 2բ(1738 թվական), 205բ(1797 թվական)։


== Բովանդակություն ==
Գր․ Նարեկացւոյ Մեկնութիւն Երգոց երգոյն։
Պորփիւրի Ներածութիւն Ստորոգութիւնը Պերի արմենիաս։
Դաւթի Սահմանք իմաստասիրութեան։
Յումէ եղան տոմարը ազգաց։
ՇԼԲ աղիւսակ։


== Ծանոթագրություններ ==
Բագրատ Մուրադյան

Բագրատ Գևորգի Մուրադյան (հուլիսի 3, 1887, Թիֆլիս - մարտի 10, 1959, Երևան), հայ դերասան։ ՀԽՍՀ վաստակավոր արտիստ (1931)։


== Կենսագրություն ==
Բագրատ Մուրադյանը ծնվել է Թիֆլիսում։ Թատերական գործունեությունը սկսել է 1908 թվականի Թիֆլիսում՝ Ամո Խարազյանի անվան թատերախմբում։ 1912-1917 թվականներին աշխատել է Թիֆլիսի հայ դրամատիական ընկերությունում, 1917-1920 թվականներին՝ Բաքվի հայ մշակութային միության թատերախմբում։ 1924-1932 թվականներին խաղացել է Գաբրիել Սունդուկյանի անվան ակադեմիական թատրոնում, 1933-1939 թվականներին՝ Բաքվի Լ․ Երամյանի անվան թատրոնում, 1940-1945 թվականներին՝ Երևանի պատանի հանդիսատեսի թատրոնում։ Եղել է հայկական խորհրդային թատրոնի լավագույն հումորիստ-դերասաններից։ 1949 թվականից դասավանդել է Երևանի թատերական ինստիտուտում։


== Խաղացած դերերը թատրոնում ==
Ոսկան՝ Շիրվանզադեի «Չար ոգի»
Հայրապետ՝ Շիրվանզադեի «Նամուս»
Սաղաթել՝ Շիրվանզադեի «Պատվի համար»
Զիմզիմով՝ Սունդուկյանի «Պեպո»
Իսայի՝ Սունդուկյանի «Խաթաբալա»
Փարսիդ՝ Սունդուկյանի «Քանդած օջախ»
Բոբչինսկի՝ Գոգոլի «Ռևիզոր»
Շմագա՝ Ալեքսանդր Օստրովսկու «Անմեղ մեղավորներ»
Քաջ Նազար՝ Դեմիրճյանի «Քաջ Նազար», 1924


== Դերերը կինոյում ==
Ղուկաս՝ Շոր և Շորշոր, 1926


== Ծանոթագրություններ ==
Մեծ երկնագույն անցք

Մեծ երկնագույն անցք (անգլ.՝ Great Blue Hole), խոշոր երկնագույն անցք, տեղակայված Բելիզի արգելախութերի մաս հանդիսացող Լայտհաուս Ռիֆ օղակակղզու կենտրոնում։ Անցքն իրենից ներկայացնում է 300 մ տրամագծով և 124 մ խորությամբ կլոր կարստե խառնարան։
Տվյալ երկրաբանական գոյացությունը ի սկզբանե համարվել է վերջին սառցե դարաշրջանի ժամանակ ձևավորված կրաքարային քարանձավերի համակարգ։ Ծովի մակարդակը այն ժամանակ եղել է զգալիորեն ցածր, բայց երբ օվկիանսը բարձրացել է քանդելով խորտակված քարանձավի ծածկը, ձևավորվել է կրաստե խառնարան (Բելիզիի ափերի համար բավականին տարածված ռելիեֆ)։

Երկնագույն անցքը հայտնի դարձավ ֆրանսիացի հետազոտող Ժակ Իվ Կուստոի շնորհիվ, ով ընդգրկեց այն սուզվելու համար նախատեսված աշխարի 10 լավագույն վայրերի ցանկում։ 1972 թվականին նա իր Կալիպսո նավով չափեց անցքի խորությունը և հաստատեց նրա առաջացման թեորիան։ Մեկ տեղանի սուզանավերով սոզվելով անքի մեջ, արշավախմբի մասնակիցները հայտնաբերեցին մեծածավալ ստալակտիտներ, որոնցից մի քանիսը գտնվում էին ուղղահայաց 10—13° անկյան տակ, ինչը ցույց էր տալիս ներքևում գտնվող սարահարթի երկրաբանական տեղաշարժը և թեքությունը։
Մակընթացությունների ժամանակ Մեծ երկնագույն անցքի վայրում գոյանում է իրական ջրապտույտ, իր մեջ ձգելով այն ամենը ինչ գտնվում է ջրի մակերեսին՝ ջրիմուռներ, տախտակներ, նավեր։ Այդ ջրապտույտներում մարդիկ հաճախ են մահանում։ Մակընթացությունների սկսվելու ժամանակ անցքի միջից սկսում է ժաթքել հզոր ջրային շատրվաններ, երբեմն տարբեր տեսակի ազբի պարունաությամբ։
Չնայած տեղի դժվար հասանելիությանը (Բլիզ քաղաքից մոտ 96 կմ) Մեծ կապույտ անցքը համարվում է հանրամատչելի վայր ռեկրացիոն (զվարճալի) դայվինգի համար։ Այստեղ սուզորդները կարող են տեսնել մի քանի հետաքրքիր ձկնատեսակներ։
Կրաստե անդունդի հարևանությամբ գտնվող ծովալճակների նստվածքային ապարներիների տիտանի և ալյումինի փոխհարաբերությունների անալիզը ցույց է տվել, որ 800 թ.-ից 900 թվականների և 1000 թ.-ից 1100 թվականների մեջ ընկած ժամանակահատվածները Յուկատանում եղել են ծայրահեղ չորային շրջաններ, ինչը հանգեցրել է հնագույն մայաների քաղաքակրթության գյուղերի անկմանը։


== Ծանոթագրություններ ==


== Արտաքին հղումներ ==
USGS: The Great Blue Hole of Belize Archived 2012-01-03 at the Wayback Machine.
Արագածավան (համայնք)

Արագածավան, համայնք Արագածոտնի մարզում։ Ներառում է Արագածավան, Արտենի, Գետափ և Լուսակն գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Արագածավան գյուղն է։


== Բնակչություն ==
Արագածավան համայնքը ստեղծվել է Արագածավան, Արտենի, Գետափ, Լուսակն համայնքների միավորումից։ Համայնքի բնակչությունը կազմում է 21,112 մարդ։


== Արտաքին հղումներ ==
Արագածավան - Համայնքի ղեկավար և ավագանի - Համայնքներ - Արագածոտնի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Սամսունգ Գալաքսի

Սամսունգ Գալաքսի, շարժական էլեկտրոնային սարքերի հավաքածու Սամսունգի կողմից։ Սմարթֆոններ, պլանշետներ և փլեերներ։


=== Սմարթֆոններ(GSM) ===


=== Պլանշետային համակարգիչներ ===


==== Samsung Galaxy Tab ====
ինտերնետ-պլանշետ Սամսունգ ընկերությունը Անդրոիդ օպերացիոն համակարգով

Samsung Galaxy Tab
Samsung Galaxy Tab 7.0 Plus
Samsung Galaxy Tab 7.7
Samsung Galaxy Tab 8.9
Samsung Galaxy Tab 10.1
Samsung Galaxy Tab II 7.0
Samsung Galaxy Tab II 10.1
Samsung Galaxy Tab Pro 8.4 հունվար 2014 — SM-T320 (WiFi), SM-T321 (3G), SM-T325 (4G/LTE)
Samsung Galaxy Tab Pro 10.1 հունվար 2014 — SM-T520 (Wifi), SM-T525 (3G & 4G/LTE)
Samsung Galaxy Tab Pro 12.2 հունվար 2014 — SM-T900 (Wifi), SM-T905 (3G & 4G/LTE)
Samsung Galaxy Tab S
Samsung Galaxy Tab S II
Samsung Galaxy Tab 4 7.0
Samsung Galaxy Tab 4 8.0
Samsung Galaxy Tab 4 10.1


==== Samsung Galaxy Note ====
Ինտերնետ-պլանշետ ստիլուսով S Pen

Samsung Galaxy Note 10.1
Samsung Galaxy Note 8.0
Samsung Galaxy Note 10.1 2014 Edition 3G աշուն, 2013 — SM-P600 (Wifi), SM-P601 (3G & Wifi), SM-P605 (LTE, 3G & Wifi)
Samsung Galaxy Note Pro 12.2 փետրվար 2014 — SM-P900 (Wifi), SM-P905 (LTE, 3G & Wifi)
Samsung Galaxy Note Pro 2 13.5 մարտ 2016 — SM-S5299 (Wifi, LTE & 5G)


=== Փլեերներ ===


=== Տեսախցիկներ ===
Samsung Galaxy Camera (EK-GC100)— 16-մեգապիքսելանոց թվային ֆոտոխցիկ 21-անոց մետեցումով Android 4.1 օպերացիոն համակարգի բազայով
Samsung Galaxy S IV Zoom
Samsung Galaxy K Zoom
Samsung Galaxy Camera 2 (EK-GC200) — 16-մեգապիքսելանոց թվային ֆոտոխցիկ с 21-անոց մետեցումով Android 4.3 օպերացիոն համակարգի բազայով


=== Սմարթպեդներ ===
Samsung Galaxy Note
Samsung Galaxy Note II
Samsung Galaxy Note 3
Samsung Galaxy Note 4
Samsung Galaxy Note 5Samsung Galaxy Mega — սմարթֆոններ պլանշետի հնարավություններով։ Նրանց առանձնանում են իրենց դիսպլեյի անկյունագծով։ Այդ ամենը Galaxy Note-ի միտքն է եղել, սակայն ավեի մասսայական սեգմենտի մեջ։


=== Սմարթ ժամացույցներ ===
Samsung Galaxy Gear
Samsung Gear 2
Samsung Gear 2 Neo
Samsung Gear Fit
Samsung Gear Live
Samsung Gear S


== Տես նաև ==
Samsung Galaxy S (շարք)


== Ծանոթագրություններ ==


== Արտաքին հղումներ ==
Պաշտոնական կայքը
Ռուբեն Ալեքսանյան

Անվան այլ կիրառումների համար տե՛ս՝ Ռուբեն Ալեքսանյան (այլ կիրառումներ)Ռուբեն Ալեքսանյան (մարտի 14, 1990(1990-03-14), Արարատ, Արարատի շրջան, Հայկական ԽՍՀ, ԽՍՀՄ), հայ ծանրամարտիկ, 2019 թվականի աշխարհի առաջնության բրոնզե մեդալակիր։


== Մարզական կարիերա ==
2007 թվականի ծանրամարտի աշխարհի առաջնությանը զբաղեցրել է 14-րդ, իսկ 2008 թվականին երկրորդ հորիզոնականը։ 2009 թվականին Լեհաստանի Վլադիսլավովո քաղաքում կայացած Եվրոպայի առաջնությունում գրավել է առաջին հորիզոնականը։ Բելառուսի մայրաքաղաքում 2010 թվականի Եվրոպայի առաջնությունում վաստակել է արծաթե մեդալ։ Եղել է Եվրոպայի մինչև 20 տարեկանների ռեկորդակիր 432 կգ երկամարտի արդյունքով (195 կգ պոկում, 237 կգ հրում), որը հետագայում գերազանցեց Եվգենի Չիգիշևը։ Թել Ավիվում կայացած ծանրամարտի Եվրոպայի առաջնության գերծանր քաշային կարգում Ալեքսանյանը երկամարտում հավաքեց 436 կգ (190+246)՝ գրավելով երկրորդ տեղը։ Պոկում վարժությունից հետո հայ ծանրորդը 5-րդն էր, սակայն հրում վարժությունում նվաճեց փոքր արծաթե մեդալ։ Երկամարտի 457 կգ արդյունքով Եվրոպայի չեմպիոն դարձավ ռուս Ալեքսեյ Լովչևը, իսկ Գերմանիան ներկայացնող Ալմիր Վելագիչն արժանացավ բրոնզե մեդալի՝ 423 կգ (191+232)։ 2014 թվականին Ղազախստանի մայրաքաղաքում՝ Աստանայում կայացած աշխարհի առաջնությունում Ռուբեն Ալեքսանյանը պոկում վարժությունում զրո ստացավ (փորձելով բարձրացնել 190 կգ) և ցանկություն չհայտնեց մասնակցել հրում վարժությանը։ Ռուբեն Ալեքսանյանը 2015 թվականին մասնակցելով ծանրամարտի աշխարհի առաջնությանը զբաղեցնում է 8-րդ հորիզոնականը (192+241)։


== Ծանոթագրություններ ==


== Տես նաև ==
Ծանրամարտը Հայաստանում
Հեկտոր

Հեկտոր (հունարեն՝ Ἕκτωρ), հին հունական առասպելական հերոս, տրոյացիների զորապետը, Տրոյա քաղաքի արքա Պրիամոսի ավագ որդին, Անդրոմաքեի ամուսինը, հույների գլխավոր հակառակորդը Տրոյական պատերազմում, Հոմերոսի «Իլիականի» գլխավոր գործող անձանցից մեկը։


== Ծանոթագրություններ ==
Զոնդյան նեղուց

Զոնդյան նեղուց (ինդոն.՝ Selat Sunda, սունդ.՝ Selat Sunda), նեղուց Ինդոնեզիայում, Սումատրա և Ճավա կղզիների միջև։ Ճավայի ծովը միացնում է Հնդկական օվկիանոսին։ Երկարությունը 130 կմ է, նվազագույն լայնությունը 26 կմ, նվազագույն խորությունը նավուղում՝ 28 մ։ Զոնդյան նեղուցում է գտնվում Կրակատաու հրաբուխը։


== Ծանոթագրություններ ==
Յունուս Էմրե

Յունուս Էմրե (թուրքերեն՝ Yunus Emre, ենթդ․  1240, Փոքր Ասիա, Թուրքիա - ենթդ․  1321, Անատոլիա, Բյուզանդական կայսրություն), թյուրք բանաստեղծ, սուֆիզմի հետևորդ։ Մեծ ազդեցություն է ունեցել թուրքական գրականության վրա։ 1991 թվականը ՅՈՒՆԵՍԿՕ-ն հայտարարել էր «Յունուս Էմրեի համաշխարհային տարի»։
Համարվում է թուրքական քնարերգության հիմնադիրներից մեկը։ Նրա ամենահայտնի արտահայտություններից է «Sevelim ve sevilelim» արտահայտությունը, որը թուրքերենից թարգմանած նշանակում է «Եկեք սիրենք և լինենք սիրված»։ Նրա աշխատությունների լեզուն մոտ է եղել Կենտրոնական և Արևմտյան Անատոլիայի բնակչության առօրյա խոսակցական լեզվին։
Ահմեդ Յասավիի և Սուլթան Վելեդի հետ միասին առաջին անգամ խոսակցական թյուրքերենը սկսել է կիրառել քնարերգության մեջ, այլ ոչ թե պարսկերենը կամ արաբերենը։
Բացի թյուրքերենից, ստեղծագործել է նաև արաբերենով և պարսկերենով։
Քուլա քաղաքից ոչ շատ հեռու գտնվում է Յունուս Էմրեի դամբարանը։ 1946 թվականին Յունուս Էմրեի բառերի հիման վրա ճառ է գրել Ահմեդ Ադնան Սայգունը։


== Հիշատակ ==
2014 թվականին նկարահանվել է «Յունուս Էմրե. սիրո ձայնը» ֆիլմը (թուրքերեն՝ Yunus Emre — Aşkın Sesi), որտեղ գլխավոր դերում հանդես է եկել թուրք հայտնի դերասան Դեվրիմ Էվինը։


== Ծանոթագրություններ ==


== Արտաքին հղումներ ==
Յունուս Էմրեի բանաստեղծությունները և թարգմանությունները աշպարհի տարբեր լեզուներով [1]
Վելիկայա Վեդմեժկա

Վելիկայա Վեդմեժկա (ուկրաիներեն՝ Велика Ведмежка), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1583 թվականին։
2001 թվականի տվյալներով Վելիկայա Վեդմեժկա գյուղում բնակվում էր 313 մարդ։ Բնակավայրը զբաղեցնում է 8,6 կմ² տարածք։ Բնակչության խտությունը կազմում էր 36,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մետալուրգի օր

Մետալուրգի օր, ամենամյա մասնագիտական տոն, որը նշվում է Ռուսաստանում, Բելառուսում, Ուկրաինաում, Ղազախստանում, Հայաստանում։


== Պատմություն ==
1957 թվականի սեպտեմբերի 28-ին ԽՍՀՄ Գերագույն խորհուրդը ԽՍՀՄ տնտեսության վերականգնման գործում մետալուրգիական արդյունաբերության խաղացած դերի համար հուլիսի երրորդ կիրակի օրը հռչակել է Մետալուրգի օր։ Գերագույն խորհուրդը հրամանը հաստատել է 1980 թվականի հոկտեմբերի 1-ին և 1988 թվականի նոյեմբերի 1-ին։ Այս տոնը մեծ շուքով նշվում է մետալուրգիական քաղաքներում։
ԽՍՀՄ փլուզումից հետո Մետալուրգի օրը որպես տոն պահպանվել է ԱՊՀ բոլոր այն երկրներում, որտեղ մետալուրգիան կարևորագույն դեր է խաղում երկրի տնտեսության մեջ։ Ուկրաինայում տոնակատարությունը մտցվել Է նախագահի 1993 թվականի հունիսի 3-ի № 187/93 հրամանով։ Ղազախստանում Մետալուրգի օրը նշվում է հանրապետության նախագահի՝ 2003 թվականի հրամանագրի համաձայն, Բելառուսում՝ նախագահի՝ 1998 մարտի 26-ի «Բելառուսի Հանրապետությունում պետական տոների, տոնական օրերի և հիշատակի օրերի մասին» № 157 հրամանագրի համաձայն։
Ռուսաստանի պատվավոր կոչումների ցանկում կա «Ռուսաստանի Դաշնության վաստակավոր մետալուրգ» կոչումը։


== Դրամագիտություն ==
2020 թվականի հունիսի 30-ին Ռուսաստանի բանկը թողարկել է 10 ռուբլի մետաղադրամ՝ «Մետալուրգիական արդյունաբերության աշխատող», որը նվիրված է արդյունաբերության կարևորագույն ոլորտներից մեկի աշխատողներին՝ մետալուրգներին։


== Հանքագործի և մետալուրգի օրը Հայաստանում ==
«Հայաստանի Հանրապետության տոների և հիշատակի օրերի մասին» ՀՀ օրենքի 18-րդ հոդվածի համաձայն՝ Հայաստանի Հանրապետությունում Հանքագործի և մետալուրգի օրը նշվում է հուլիսի երրորդ կիրակի օրը։ Տոնը նշվում է 2008 թվականից՝ ՀՀ կառավարության 2008 թվականի ապրիլի 25-ի N 396-Ն որոշմամբ։
Տոնի պատմական արմատները գնում են դեպի ավելի հին ժամանակներ․ 1957 թվականին ԽՍՀՄ Գերագույն խորհրդի նախագահության որոշմամբ սահմանվել էր հուլիսի երրորդ կիրակին նշել որպես հանքագործի և մետալուրգի օր։
Օրը տոնական է բոլոր նրանց համար, ովքեր զբաղվում են բնական հարստությունների և օգտակար հանածոների արդյունահանմամբ։


== Ծանոթագրություններ ==


== Արտաքին հղումներ ==
Այսօր հանքագործի և մետալուրգի մասնագիտական օրն է
Հանքագործի ու մետալուրգի օրը Թեղուտում
Ալավերդու ու Մետալուրգի տոնը նույն օրն է
Պոսուելո դել Ռեյ

Պոսուելո դել Ռեյ (իսպ.՝  Pozuelo del Rey) քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կուենկա դել Էնարես շրջանում։ Տարածքը կազմում է 30.93 կմ2, բնակչությունը՝ 895 մարդ (2010 թվականի տվյալներով)։ Քաղաքի հովանավորներն են Սանտո Դոմինգո դե Սիլոսը և Սուրբ Աստվածածին դե լա Կաբեսան։


== Արտաքին հղումներ ==
Պաշտոնական կայք Archived 2007-10-10 at the Wayback Machine.
Սոոռու

Սոոռու (էստ․՝ Sooru), գյուղ Էստոնիայի Վալգամաա նահանգի Տիլլիստե շրջանում։
2011 թվականի տվյալներով գյուղում բնակվում էր 254 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8867) Տուբիոլո

(8867) Տուբիոլո (անգլ.՝ Tubbiolo), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 29-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,868257 ա. մ., առավելագույնը մոտենում է 2,7956 ա. մ. հեռավորության վրա և հեռանում 2,941 ա. մ.։ Արեգակի շուրջ մեկ ամբողջական պտույտ է կատարում 1774,29 երկրային օրվա ընթացքում, իր ուղեծրով շարժվելով միջինում 0,202898 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8867) Տուբիոլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պասիտա Աբադ

Պասիտա Աբադ (անգլ.` Pacita Abad, հոկտեմբերի 5, 1946(1946-10-05), Բաթանես, Կագայան հովիտ, Ֆիլիպիններ - դեկտեմբերի 7, 2004(2004-12-07), Batan Island, Բաթանես, Կագայան հովիտ, Ֆիլիպիններ), ամերիկա-ֆիլիպինյան նկարչուհի։ Ծնվել է Ֆիլիպինների Բասկո քաղաք, ոչ մեծ կղզում՝ Ֆիլիպինների հյուսիսային մասում` Լուսոնի և Թայվանի միջև։ Նրա  նկարչական կարիերան սկսվել է ճանապարհորդության ժամանակ դեպի Միացյալ Նահանգներ, որտեղ նա մեկնել էր բարելավելու իր կրթության մակարդակը։ Նրա աշխատանքները ցուցադրվել են  ավելի քան 200 թանագարաններում, պատկերասրահներում և այլ վայրերում։ Աշխարհի տարբեր երկրներում բացվել են նրա 75  անհատական ցուցահանդես։ Նկարչուհու աշխատանքները  հասանելի են  ավելի քան 70 երկրում։


== Կենսագրություն ==
Աբադը քաղաքագիտության  բակալավրի կոչում է  ստացել է Ֆիլիպինների համալսարանից մեկում՝ 1967 թվականին։ 1970 թվականին նա մեկնել  է Միացյալ Նահանգներ, մտադրություն ունենալով ուսումնասիրել իրավագիտություն։ 1972 թվականին նա ստացել է Ասիայի պատմության  բակալավրի և  մագիստրոսի աստիճան։ Այդ ընթացքում նա  Կալիֆորնիայում  ամուսնանաում է Սթենֆորդի համալսարանի ուսանող Ջեք Հարիթի հետ։ Աբադը գեղանկարչություն սովորել է Վաշինգտոնի Կորկորան արվեստի  դպրոցում և  Նյու Յորքի ուսանող նկարիչների լիգայում։ Նա ապրել է 5 մայրցամաքներում և աշախատել է ավելի քան 80 երկրներում,  այդ թվում Գվատեմալայում, Մեքսիկայում, Հնդկաստանում, Աֆղանստանում, Եմենում, Սուդանում, Մալիում, Պապուա Նոր Գվինեան, Կամբոջան և Ինդոնեզիան։ Մահացել է 2004 թվականի դեկտեմբերի 7-ին   թոքերի քաղցկեղց։


== Ստեղծագործություններ ==
Նրա վաղ աշխատանքներն  ունեին սոցիալ-քաղաքական փոխաբերական բնույթ, դրանց մեծ մասը դիմանկարներ կամ պարզունակ դիմակներ էին։ Նրա ստեղծագործությունների մեկ այլ շրջանում ընդգրկված էին մեծ նկարներ, որտեղ նկարագրվում էր ստորջրյա աշխարհը, արևադարձային ծաղիկները և վայրի բնության  կենդանիները։ Այնուամենայնիվ  խոշորագույն և մասշտաբային ստեղծագործական շրջանը դա նրա վառ ու գունագեղ վերացական աշխատանքներն են՝ բազմաթիվ ծավալային կտավներ և մի քանի փոքրիկ կոլաժներ, կատարված տարբեր նյութերով՝ սկսած վրձնից  և թղթից, վերջացրած կտավով, մետաղով, կերամիկայով և ապակիով։Աբադն ընդհանուր առմամբ  ստեղծել է ավելի քան 4000 աշխատանքներ։Նա նկարազարդել է  Սինգապուրի 55 մետրանոց Ալկաֆֆիսկյան կամուրջը, որտեղ  պատկերել է 2350 գույնզգույն շրջանակներ։ Աբադը մշակել էր կճաքարով նկարելու տեխնիկան (որը նման է նկարչության  կվիլտինգ ժանրին) որտեղ օգտագործվում են կարի տարրեր նկարին ծավալ և քանդակի էֆեկտ տալու համար։ Այնուհետև նա իր նկարների մակերեսին սկսեց շարել  այնպիսի նյութեր, ինչպիսիք են հայելիներ, ծովախեցիներ, ուլունքներ, պլաստմասե կոճակները և այլ առարկաներ։


== Հիշողություն ==
2014 թվականին դեկտեմբերի 6-ին Մանիլայի Մետրոպոլիտեն թանգարանում նկարչի մահվան տասներորդ տարելիցի օրը բացվեել է նկարչի բնական մեծության  բրոնզե քանդակ։


== Ծանոթագրություններ ==


== Արտաքին հղումներ ==
Официальный сайт Паситы Абад
(4546) Ֆրանկ

(4546) Ֆրանկ (անգլ.՝ Franck), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,356038 ա. մ., առավելագույնը մոտենում է 2,2106 ա. մ. հեռավորության վրա և հեռանում 2,5015 ա. մ.։ Արեգակի շուրջ մեկ ամբողջական պտույտ է կատարում 1320,91 երկրային օրվա ընթացքում, իր ուղեծրով շարժվելով միջինում 0,27254 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4546) Ֆրանկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1566) Իկարուս

(1566) Իկարուս (անգլ.՝ Icarus), աստերոիդ ապոլոնի ընտանիքում։ Հայտնաբերվել է 1949 թվականի հունիսի 27-ին Վալտեր Բաադեի կողմից Պալոմարում։
Միջին հեռավորությունը Արեգակից կազմում է 1,077934 ա. մ., առավելագույնը մոտենում է 0,1866 ա. մ. հեռավորության վրա և հեռանում 1,9693 ա. մ., իսկ Երկրի ուղեծրին Իկարուս աստերոիդը նվազագույնը մոտենում է 0,0349 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 408,78 երկրային օրվա ընթացքում, իր ուղեծրով շարժվելով միջինում 0,880675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1566) Իկարուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանչուգա

Վանչուգա (ռուս.՝ Ванчуга), գետ Ռուսաստանում, հոսում է Վլադիմիրի մարզում, Բաշկորտոստան Հանրապետությունում։ Գետաբերանը տեղակայված է Վոինինգա գետի ձախ ափին՝ 23 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ուրալի ավազանային շրջանին, գետի ջրատնտեսային տեղամասը՝ Մեծ Իկ գետն է, գետի ենթաավազանը բացակայում է։ Գետի գետային ավազանը Ուրալ գետն։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 09010300912110000032899
Հիդրոլոգիական ուսումնասիրությունների կոդը - 110003289
Ավազանի կոդը - 09.01.03.009
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
http://xn--p1acf.xn----7sbacsfsccnbdnzsqis3h5a6ivbm.xn--p1ai/index.php/prosmotr/2-statya/8921-bolshoj-yushatyr-reka Archived 2014-01-11 at the Wayback Machine.
Բրատեշկի (գյուղ, Ռեշետիլովկայի շրջան)

Բրատեշկի (ուկրաիներեն՝ Братешки), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Բրատեշկի գյուղում բնակվում էր 321 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երաժշտական ազգագրություն

Երաժշտական ազգագրություն, երաժշտական էթնոգրաֆիա (երաժշտական ֆոլկլորագիտություն), երաժշտագիտության և ընդհանուր ազգագրության ճյուղ. Ուսումնասիրում է ժողովրդական երաժշտական ստեղծագործությունը, երաժշտական կենցաղը՝ պատմական զարգացման ընթացքում։ Երաժշտական ազգագրության ուսումնասիրման եղանակներն են՝ անմիջական զննումներ և գիտական փաստագրություն, երաժշտական նմուշների գրառում (XIX դ. 90-ական թթ. նաև մեքենական ձայնագրում՝ հետագա նոտագրմամբ), գրի առնված եղանակների և խոսքերի գաղափարական-գեղագիտական, երաժշտական-ոճական և կոմպոզիցիոն (լադային կառուցվածք, մելոդիկա, ռիթմիկա, բազմաձայնություն, երգչախմբային և գործիքային ֆակտուրա ևն) վերլուծում, ժողովրդական-երաժշտական համակարգերի և ժողովրդական գործիքների լարվածքի որոշում (ձայնագիտական սարքի օգնությամբ)։ Այս գիտության հետաքրքրություններից մեկն է բանավոր ճանապարհով դարերի խորքից եկած երաժշտությունը։ Տերմինը առաջին անգամ օգտագործվել է 1945 թվականին՝ հոլանդացի Յապ Կունսթի կողմից։ Առավել հայտնի էթնոերաժշտագետներից են Բելա Բարտոկը, Սիմհա Արոմը, Զոլտան Կոդայը, Պատրիք Մուտալը և այլ երաժիշտներ։
Երաժշտական ազգագրության խնդիրներն են՝ հայտնաբերել տարբեր դարաշրջանների ժողովրդական երաժշտական ստեղծագործությունները, պարզաբանել երաժշտության ազգային-ոճական հատկանիշները, երաժշտության դերը ժողովրդի հոգևոր մշակույթի պատմության մեջ և ժամանակակից հասարակական կյանքում ու կենցաղում։ Բացահայտում է ժողովրդական երաժշտության, բանաստեղծության և պարերի փոխադարձ կապը, ժողովրդական երաժշտության և կոմպոզիտորների ստեղծագործության փոխազդեցությունը, տարբեր ժողովուրդների երաժշտական առնչությունները (վերջինը Երաժշտական ազգագրության մի առաևձին ենթաճյուղի՝ համեմատական երաժշտագիտության խնդիրն է)։ Այս հարցերի պարզաբանմամբ երաժշտական ազգագրությունը լրացնում է ընդհանուր երաժշտագիտությունը և ազգագրությունը։ Դեռևս հնում ժողովրդական երաժշտության նմուշներն այս կամ այն չափով գրի են առնվել և ուսումնասիրվել, իսկ XVIII դ. ընդհանուր ազգագրական նկարագրություններում և աշխատություններում գրավել ավելի մեծ տեղ։ Որպես գիտության ինքնուրույն ճյուղ երաժշտական ազգագրությունը ձևավորվել է XIX դ. երկրորդ կեսին։ Հայ ժողովրդի երաժշտական արվեստը հնագույն ժամանակներից արժանացել է պատմագիրների, բանաստեղծների, կոմպոզիտորների և գեղագետների ուշադրությանը։ Միջնադարում գրառվել և մշակվել են բազմաթիվ ժողովրդական երգերի խոսքեր, եղանակները խազերով ձայնագրվել և առատորեն օգտագործվել են հոգևոր երաժշտության մեջ։ Մանրանկարներում պահպանվել եև ժողովրդական պարերի, գործիքների, հանդեսների բազմաթիվ պատկերներ։ Նոր ժամանակներում հայ ժողովրդական երգերը ձայնագրել են՝ Ն. Տիգրանյանը,  Կարա-Մուրզան, Մ. Եկմալյանը, Կոմիտասը, Ս. Մելիքյանը և ուրիշներ։ Հայ ժողովրդական երաժշտության առանձին նմուշներ ձայնագրել են նաև ռուս երաժիշտներ Ի. Դոբրովոլսկին, Մ. Ա. Բալակիրևը, Մ. Պ. Մուսորգսկին, Մ. Մ. Իպպոլիտով-Իվանովը և այլք։ Հայ երաժշտական ազգագրության հիմնադիրը, գիտական առումով, Կոմիտասն է։
Հնդկական միջազգային կինոփառատոն

Հնդկական միջազգային կինոփառատոն (անգլ.՝ International Film Festival of India, IFFI), Ասիայի ամենամյա գլխավոր կինոփառատոներից մեկն է, որը իրականացվում է 1952 թվականից` հնդկական Գոա նահանգի ծովափնյա քաղաքներից մեկում։ Կինոփառատոնը անց է կացվում Հնդկաստանի Հեռուստառադիոհեռարձակումների և տեղեկատվության նախարարության, Կինոփառատոների տնօրինության և Գոա նահանգի կառավարության համատեղ միջոցներով։


== Պատմություն ==
Հնդկական միջազգային կինոփառատոնի առաջին արարողությունը կազմակերպվել է Հնդկաստանի կառավարության կողմից` երկրի առաջին վարչապետ Ջավահառլալ Ներուի հովանավորությամբ։ Այն անց է կացվել 1952 թվականի հունվարի 24-ից մինչև փետրվարի 1-ը` Մումբայում։ Այնուհետև անց է կացվել Մադրասում, Դելիում, Կալկաթայում և Թիրուվանանթապուրամում։ Փետրվարի 21-ին, Դելիում կինոփառատոնի բացումը կատարել է Ջավահառլալ Ներուն։ Ընդհանուր առմամբ այդ ժամանակ ցուցադրվել է 40 լիամետրաժ և 100 կարճամետրաժ կինոնկար։ Ցուցադրվել են հնդկական «Թափառաշրջիկը» (1951 թ.), «Աստվածուհին Երկրի խորքերից» (1951 թ.) և «Անմահ երգը» (1952 թ.) կինոնկարները։ Կինոփառատոնում ցուցադրված այլ հայտնի ֆիլմերից էին իտալական «Հեծանիվներ առևանգողները» (1948 թ.), ֆրանս-ամերիկյան «Գետը» (1951 թ.), խորհրդային «Բեռլինի անկումը» (1949 թ.) և այլ ֆիլմեր։
Ի սկզբանե կինոփառատոնը համարվում է խոշորագույնը Հնդկաստանում և առաջինը ընդհանրապես Ասիայում։ Հետագա կինոփառատոները անց են կացվել Նյու Դելիում։ 1965 թվականի հունվարից կինոփառատոնը տեղի էր ունենում Կերալա նահանգի մայրաքաղաք Թիրուվանանթապուրամում և դարձել է մրցութային։ 2004 թվականից կինոփառատոնը Թիրուվանանթապուրամից տեղափոխվեց Գոա, դարձավ մրցութային և ամենամյա։ Օրինակ, 42-րդ փառատոնը անց է կացվել Մարգաո քաղաքում, որի բացումը կատարել է դերասան Շահրուխ Խանը, իսկ 43-րդ փառատոնը, որը կայացել է Գոայի մայրաքաղաք Պանաջիում, բացվել է դերասան Ակշայ Կումարի կողմից։


== «Ոսկե սիրամարգ»-ի արժանացած ֆիլմեր ==


== Ծանոթագրություններ ==
31-րդ հարավային զուգահեռական

31-րդ հարավային զուգահեռականը հասարակածից 31° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 95 504 մ երկարություն։
Հեռավորությունը՝
հասարակածից` 3431 կմ
հարավային բևեռից` 6571 կմ
Զուգահեռականի երկարության 80%-ն անցնում է ջրային տարածքներով։


== Քաղաքներ ==
Քորդովա (Արգենտինա)


== Զուգահեռականով հատվող տարածքները ==


== Տես նաև` ==
32-րդ հարավային զուգահեռական
30-րդ հարավային զուգահեռական
31-րդ հյուսիսային զուգահեռական


== Ծանոթագրություններ ==
Կաբանաբոնա

Կաբանանա (իսպ.՝ Cabanabona) մունիցիպալիտետ Իսպանիայում։ Գտնվում է Լեյդա պրովինցիայում, Կատալոնիա ինքնավար համայքնի կազմում։ Տարածքը կազմում է 14,2 կմ²։ Բնակչությունը 110 մարդ (ըստ 2010 թվականի տվյալների)։


== Արտաքին հղումներ ==
պաշտոնական կայք
Datos estadísticos
Ալբիստան (այլ կիրառումներ)

Ալբիստան, կարող է վերաբերել՝

Ալբիստան - քաղաք Կիլիկիայում, Հալեպի վիլայեթում Ալբիստանի գավառակում
Ալբիստան - դաշտ Կիլիկիայի արևմտյան մասում
Ալբիստան - լեռնաշղթա Լեռնային Կիլիկիայում, Մարաշի շրջանում, Կիլիկյան Տավրոս համակարգում
Ֆրից վան դեն Բերգե

Ֆրից վան դեն Բերգե (հոլ.՝ Frits van den Berghe, ապրիլի 3, 1883(1883-04-03)[…], Գենտ, Բելգիա - սեպտեմբերի 22, 1939(1939-09-22), սեպտեմբերի 23, 1939(1939-09-23) կամ սեպտեմբերի 29, 1939(1939-09-29), Գենտ, Բելգիա), բելգիացի նկարիչ, ստեղծագործել է իմպրեսիոնիզմ և էքսպրեսիոնիզմ ոճերում։


== Կենսագրություն ==
Ֆրից վան դեն Բերգեն ուսումնասիրել է նկարչությունը, իր հարազատ քաղաքի գեղարվեստի ակադեմիայում։ 1904 թվականին ավարտելուց հետո, նա տեղափոխվում է ֆլամանդական փոքրիկ քաղաք՝ Սինտ-Մարտենս-Լատեմ, լատեմական դպրոցում բազմաթիվ նկարիչներ կրթվել են և ստեղծել իրենցը։ Վաղ շրջանում Ֆրից վան դեն Բերգեն ստեղծագործել է միայն իմպրեսիոնիզմի ոճով։ Առաջին աշխարհամարտի սկսվելուն պես, նկարիչը, ինչպես և մյուս նկարիչները Սինտ-Մարտենս-Լատեմի տեղափոխվեց Նիդերլանդներ։ Իր ավագ ընկերոջ՝ Գուստավ դե Սմետի, խորհրդին հետևելով, նա սկսում է ստեղծագործել նաև էքսպրեսիոնիզմ ոճով։ Այդ ստեղծագործական ժամանակահատվածում (1916 թվականից սկսած) նա նկարում է մռայլ, հոռետեսական նկարներ։
1922 թվականին վերադառնալով Բրյուսել, նա սկսում է ավելի վառ ներկերով նկարել՝ նրա նկարները դառնում են ավելի ուրախ։ Այդ ժամանակահատվածում նրա հիմնական թեման դառնում են մերկ կանայք։ 1925 թվականին վերադառնում է Գենտ, որտեղ ընկնում է սյուրռեալիզմի ազդեցության տակ։ Նրա կյանքի վերջին տարիներին, նկարները ստանում են ֆանտաստիկ և ողբերգական երանգներ։


== Պատկերասրահ ==

		
		
		
		
		
		
		


== Մատենագրություն ==
Piet Boyens, Gilles Marquenie, tentoonstellingscatalogus Frits Van den Berghe, in PMMK te Oostende, 1999-2000
Bernard Dewulf, (2001), Bijlichtingen. Kijken naar schilders, hoofdstuk VI, Een zwaartillende dromer. Over Frits Van den Berghe, Uitgeverij Atlas.


== Ծանոթագրություններ ==
Մերկուչևո (գյուղ, Վյազեմսկի շրջան)

Մերկուչևո (ռուս.՝ Меркучево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարխալ (գետակ)

Բարխալ, գետակ Սև ծովի ավազանում։ Սկիզբ է առնում Պարխարյան լեռների լանջերից և ձախ կողմից թափվում Ճորոխ գետը։ Ջրառատ է, ավազանի մեծ մասն անտառապատ։


== Ծանոթագրություններ ==
Կոստաս Վառնալիս

Կոստաս Վառնալիս (փետրվարի 14, 1884(1884-02-14), Բուրգաս, Բուլղարիա - դեկտեմբերի 16, 1974(1974-12-16)[…], Աթենք, Հունաստան), հույն գրող, հասարակական գործիչ։


== Նկարագիրը ==
Բանաստեղծությունների առաջին ժողովածուն («Հարյուրերորդը») տպագրվել է 1905 թվականին։ Սոցիալ-հեղափոխական թեմատիկան է իշխում «Լույս, որ այրում է» (1922), «Պաշարված ստրուկներ» (1927) բանաստեղծությունների ժողովածուներում։ Գրել է երգիծական պամֆլետվիպակներ («Աոկրատեսի ճշմարիտ պաշտպանականը», 1931, հայկական հրատարակչություն 1963, «Պենելոպեի օրագիրը», 1947), քաղաքական թեմայով ֆելիետոններ («Դիկտատորներ», ժողովրդական)։ Վառնալիսի «Աոլոմոսն առանց մետաֆիզիկայի» (1925) ակնարկները, «իսկական,կենդանի մարդիկ» (1939) գրական դիմանկարները, «Դեղագիտություն-քննադատություն» (1958) հոդվածների ժողովածուն սկզբնավորել են մատերիալիստ, գեղագիտությունը Հունաստանում։ Դեմոկրատական հայացքների համար հետապնդվել է «ժողովուրդների միջև խաղաղության ամրապնդման համար» միջազգային լենինյան մրցանակ (1958)։


== Գրականություն ==
Чернышова Т. Н. Варналис Костас // Украинская литературная энциклопедия. —։ Главная редакция Украинской советской энциклопедии им. М. П. Бажана, 1988. — Т. 1. — С. 274.
Чернышова Т. Костас Варналис (Биография) // Варналис К. Истинная апология Сократа. Сатирические новеллы и портреты. —։ Днепр, 1984. — С. 256—261.
Спатис Д. Варналис, Костас. // Краткая литературная энциклопедия. —։ Советская энциклопедия, 1962. — Т. 1. — Стлб. 861.


== Ծանոթագրություններ ==
Ստրիգալնյա

Ստրիգալնյա (ուկրաիներեն՝ Стригальня), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Ստրիգալնյա գյուղում բնակվում էր 507 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շալգինով

Շալգինով (ռուս.՝ Шалгинов), աուլ Ռուսաստանի Խակասիա հանրապետության Բեյսկի շրջանի կազմում։
Բնակչությունը 2004 թվականին գրանցված տվյալներով կազմում էր 339 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելա Բալաշա

Բելա Բալաշա (հունգ.՝ Balassa Béla, ապրիլի 6, 1928(1928-04-06), Բուդապեշտ, Հունգարիայի Թագավորություն - մայիսի 10, 1991(1991-05-10), Վաշինգտոն, Կոլումբիայի շրջան, ԱՄՆ), հունգարացի տնտեսագետ։


== Կենսագրություն և գիտական ներդրումներ ==
Սովորել է Բուդապեշտի համալսարանում։ 1956 թվականի հունգարական հեղափոխությունից հետո արտագաղթել է Հունգարիայից։ Մագիստրոս (1958) և փիլիսոփայության դոկտոր (1959) Եյլի համալսարանում։ Դասավանդել է Եյլում և Ջոն Հոպկինսի համալսարանում։ Համարվում է համաշխարհային բանկի խորհրդատու։ Բալլաս Սամուելսոնի էֆեկտի առաջին բացահայտողներից մեկն է։
Բելա Բալաշան համարում էր, որ իր զարգացման մեջ ցանկացած ինտերգրացիոն միություն պետք է անցնի հետևյալ հինգ փուլով.

ազատ առևտրի գոտի
մաքսային գոտի
ընդհանուր շուկա
տնտեսական և տարադրամային փուլ
քաղաքական միություն


== Ցուցաբերած համեմատական առավելությունների բանաձև ==
Բալաշան ուսումնասիրել է ապրանքների արտահանումների կառուցվածքը, ենթադրելով, որ դա լավագույն աստիճանում արտացոլում է երկրի համեմատական առավելությունները և առաջարկել է բանաձև, որի համաձայն պետությունը կարող է կենտրոնանալ ապրանքի արտահանման վրա, եթե նրա այդ ապրանքի առևտրային մասնաբաժինը ավելի մեծ է, քան այլ երկրների միջին ցուցանիշը.
RCAij=((xij÷Xi))⁄(xaj÷Xa )
որտեղ RCAij, ցուցաբերած համեմատական առավելությունների գործակիցն է, xij-ը j ապրանքի արտահանումն է i երկրից, Xi-ը ընդհանուր արտահանումն է i երկրից, xaj-ը j ապրքանի ընդհանուր արտահանումն է a մարզից, Xa-ը ընդհանուր արտահանումն է a մարզից։
Այս բանաձևը ստացել է ցուցաբերած համեմատական առավելությունների ինդեքի անվանումը (RCA): Համաձայն այդ ինդեքսի երկիրը ցուցաբերում է ապրանքի առևտրական առավելություններ շուկայում, որի համար գործակիցը մեծ է 1-ից։ Դա նշանակում է, որ ապրանքի արտահանումը մեծ է սպասվածից, հիմնվելով մարզում դրա պահանջարկի մասին տվյալներից։ Ներկայումս Բալաշայի ինդեքսը համարվում է ավելի տարածված շուկայում ապրանքի համեմատական առավելությունների հաշվվման մեջ, որի հիման վրա ավելի ուշ ձևավորվել են նոր, նոր տնտեսական ինդեքսներին համապատասխան բանաձևեր։


== Հիմնական ստեղծագործություններ ==
«Տնտեսական ինտեգրացիայի թեորեմը» (The Theory of Economic Integration, 1961);
«Արտադրման կառուցվածքը զարգացող երկրներում» (The Structure of Production in Developing Countries, 1971);
«Ճապոնիան համաշխարհային տնտեսությունում» (Japan in the World Economy, 1988.


== Ծանոթագրություններ ==


== Արտաքին հղումներ ==
Մատենագրություն Archived 2006-06-29 at the Wayback Machine.
Մրգաշեն

Մրգաշեն, գյուղ Հայաստանի Կոտայքի մարզում, մարզկենտրոնից 40 կմ հարավ-արևմուտք, Հրազդան գետի բարձրադիր աջափնյակում, Արզնի-Շամիրամ ջրանցքի հարավային ափին։ Հիմնադրվել է 1960 թվականին։
Մրգաշեն է վերանվանվել 1964 թ.-ի օգոստոսի 15-ին։


== Բնակչություն ==
Մրգաշենի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, խաղողագործությամբ և պտղաբուծությամբ


== Տես նաև ==
Մրգաշենի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Կադիլի (Խանլարի շրջան)

Կադիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ Խանլարի շրջանում։


== Բնակչություն ==
1908 թվականին գյուղն ունեցել է 182 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չուդովսկի շրջան

Չուդովսկի շրջան (ռուս.՝ Чудовский муниципальный район), մունիցիպալ շրջան Ռուսաստանի Դաշնության Նովգորոդի մարզում։
Ստեղծվել է 1927 թվականին։ Վարչական կենտրոնը՝ Չուդովո։


== Աշխարհագրություն ==
Շրջանի տարածքի մակերեսը կազմում է 2331,8 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 21805 մարդ։ Բնակչության խտությունը կազմում էր 9,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Փոքր Գանթիադ

Փոքր Գանթիադ (վրաց.՝ პატარა განთიადი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 42 մարդ։


== Ծանոթագրություններ ==